Ray Scott en vriende sing gospel in die Dal - Bloemfontein Courant
Bfn taxi operators shut down CBD – Watch Video
#LucasMokoena to be laid to rest
Glen celebrates 100 years of success
Empty train hijacked in KZN; taken for a joyride
Home Entertainment Ray Scott en vriende sing gospel in die Dal
Ray Scott en vriende sing gospel in die Dal
Ray Scott hou op Sondag 2 Junie 'n gospelkonsert in Heidedal.
Die bekende kitaarmeester en sanger van Heidedal, Ray Scott, hou op Sondag 2 Junie 2019 ‘n spesiale konsert om geld in te samel vir sy jongste CD-projek.
Scott, wat gereeld gehore in en om Heidedal sprakeloos laat met sy musikale talent, gaan hierdie keer met verskeie Bloemfonteinse kunstenaars kragte saamsnoer om aan die gehoor ‘n onvergeetlike gospelervaring te bied.
Van die gaskunstenaars wat by dié konsert gaan optree, sluit in Gerald Julies, David Roman, Bishop Lu en die aanbiddingskore van House of Worship en die Pinkster Protestante Kerk in Heidedal.
Scott sê die opbrengs van die konsert sal gebruik word om die opname van sy jongste CD te voltooi. “Ek het drie jaar gelede begin om van my eie gospelkomposisies op te neem. Die projek is byna 70% klaar, maar ek benodig nog heelwat ateljeetyd om dit te voltooi. Ek moet ook nog gaskunstenaars en agtergrondmusikante inbring om die projek af te rond.
“Ek is egter baie dankbaar vir die hulp wat ek sover gekry het. My vervaardiger, Blessing Hanane, het sover uitstekende produksiewerk aan die album verrig. Ek is ook dankbaar teenoor Edward Saunderson, ‘n Heidedalse gemeenskapslid wat die klank vir die projek verskaf,” sê Scott.
Die gospelkonsert word op die eerste verdieping van die Angels Funeral Parlour se gebou in Rembrandtsingel in Heidedal gehou.
Kaartjies kos R50 vir volwassenes en R30 vir kinders onder 12. Vir meer inligting en om kaartjies te bekom, bel Scott by 073-852-3040. – Pieter Delport
‘Schumacher’ weer mobiel
Koopkrag vertel van ‘donker oomblikke’
Nege dae van pret by Bloemskou 2019
bekende kitaarmeester en sanger van Heidedal
Previous articleWorld course for Bfn concert master
Next articlePatients escorted to voting stations
Promotion: Find your dream home, with Rawson Property Group
Pierce Van Heerden - July 22, 2019